Folketing
2000-04-04

Jeg kan altså forstå, at regeringen synes, det er i orden, at en enlig mor, hvor banken undlader at indbetale 163 kr. til kommunen ved en fejl, straks, første gang hun hører om denne fejl, får en regning på 250 kr. i rykkergebyrer plus 300 kr. i retsafgift, 550 kr. i alt og dermed en firedobling af gælden fra de 163 kr. til over 700 kr. Jeg kan forstå, at regeringen synes, at det er helt i orden. Jeg kan forstå, at regeringen synes, det er helt i orden, at vi her har en finansiering i den offentlige sektor, som er en kopskat, fordi man her betaler et beløb, uafhængig af om man er rig eller fattig. Jeg troede faktisk, regeringen var imod den form for finansiering. Men jeg kan forstå, at det går man ind for, det er noget, regeringen synes er en god idé. Jeg vil gerne have bekræftet, at det er det, der er konsekvenserne og regeringens holdning.